Қонуни конститутсионии Ҷумҳурии Тоҷикистон

Оид ба ворид намудани тағйиру иловаҳо ба Қонуни конститутсионии Ҷумҳурии Тоҷикистон «Дар бораи судҳои Ҷумҳурии Тоҷикистон»

**Моддаи 1.** Ба Қонуни конститутсионии Ҷумҳурии Тоҷикистон «Дар бораисудҳои Ҷумҳурии Тоҷикистон» аз 26 июли соли 2014 (Ахбори Маҷлиси Олии Ҷумҳурии Тоҷикистон, с. 2014, №7, қ. 1, мод. 380; с. 2015, №7-9, мод. 698; с. 2016, № 7, мод. 603; с. 2018, №2, мод. 62; с. 2021, №1-2, мод. 1, №4, мод. 191, №12, қ. 1, мод. 680) тағйиру иловаҳои зерин ворид карда шаванд:

1. Дар қисми 3 моддаи 2, матни моддаи 21, сархати сеюми қисми 3 моддаи 23, сархати шашуми қисми 1 моддаи 25, сархати якуми қисми 1 моддаи 29, сархати якуми қисми 2 моддаи 32, ном ва матни моддаи 33, сархати нуздаҳуми қисми 1 моддаи 37, ном ва матни моддаи 59, сархати якуми қисми 1 моддаи 62, сархати дуюми қисми 3 моддаи 70, сархатҳои якум ва дуюми қисми 1 моддаи 71, сархатҳои якум ва чоруми моддаи 73, матни моддаи 76, қисми 1 моддаи 82 ва сархати якуми моддаи 123 калимаҳои «гражданӣ», «парвандаҳои гражданӣ», «парвандаҳои граждании» ва «парвандаҳои гражданиро» мувофиқан ба калимаҳои «маданӣ», «парвандаҳои маданӣ», «парвандаҳои мадании» ва «парвандаҳои маданиро» иваз карда шаванд.

2. Дар қисмҳои 1 ва 2 моддаи 12 ва қисми 2 моддаи 108 калимаҳои «забони давлатиро донад» ба калимаҳои «забонҳои давлатӣ ва хориҷиро донад» иваз карда шаванд.

3. Дар қисми 1 моддаи 18:

- дар сархати ҳаштум калимаҳои «сохтани қобилияти амали» ба калимаҳои «намудани қобилияти амалкунии» иваз карда шаванд;

- дар сархати шонздаҳум калимаҳои «ғоиб» ва «фавтида» мувофиқан ба калимаҳои «ғоибшуда» ва «вафоткарда» иваз карда шаванд;

- сархати нуздаҳум бо мазмуни зерин илова карда шавад:

«- бо асосҳои ғайрисафедкунанда рад кардан аз оғози парвандаи ҷиноятӣ нисбати судя ё қатъи пешбурди парвандаи ҷиноятӣ бо озод кардани ӯ аз ҷавобгарии ҷиноятӣ;».

4. Дар сархати сиву ҳафтуми қисми 1 моддаи 37, сархати ёздаҳуми моддаи 38, сархати даҳуми қисми 2 моддаи 39, сархати панҷуми моддаи 40, сархати ҳафтуми моддаи 41, сархати сиюми қисми 1 моддаи 53, сархати шашуми моддаи 54, сархати ҳафтуми моддаи 55, сархатидаҳуми моддаи 63, сархати сеюми моддаи 64, сархати дувоздаҳуми қисми 1 моддаи 77, сархати ҳафтуми моддаи 78, сархати шашуми қисми 1 моддаи 83, сархати сеюми моддаи 84 ва сархати сеюми моддаи 89 калимаҳои «шаҳрвандонро» ва «қабули шаҳрвандон» мувофиқан ба калимаҳои «шахсони воқеӣ ва намояндагони шахси ҳуқуқиро» ва «қабули шахсони воқеӣ ва намояндагони шахси ҳуқуқӣ» иваз карда шаванд.

5. Ба қисми 1 моддаи 91 пас аз калимаҳои «омори судӣ,» калимаҳои «дастрасӣ ба иттилоот оид ба фаъолияти судҳо,» илова карда шаванд.

6. Моддаи 981 бо мазмуни зерин илова карда шавад:

«**Моддаи 981. Ташкили дастрасӣ ба иттилоот оид ба фаъолияти судҳо**

Судҳо барои дастрасӣ ба иттилоот оид ба фаъолияти худ бо тартиби пешбининамудаи қонунгузории Ҷумҳурии Тоҷикистон тадбирҳои дахлдор меандешанд. Иттилоот оид ба фаъолияти судҳо дар шакли шифоҳӣ, хаттӣ, электронӣ ва шакл­ҳои дигаре, ки қонунгузории Ҷумҳурии Тоҷикистон манъ накардааст, пешниҳод карда мешаванд.».

**Моддаи** **2**. Қонуни конститутсионии мазкур пас аз интишори расмӣ мавриди амал қарор дода шавад.

**Президенти Ҷумҳурии Тоҷикистон Эмомалӣ Раҳмон**

**ш. Душанбе, 13 ноябри соли 2024, №2084**

Қарори Маҷлиси миллии Маҷлиси Олии Ҷумҳурии Тоҷикистон

**Дар бораи Қонуни конститутсионии Ҷумҳурии Тоҷикистон «Оид ба ворид намудани тағйиру иловаҳо ба Қонуни конститутсионии Ҷумҳурии Тоҷикистон «Дар бораи судҳои Ҷумҳурии Тоҷикистон»**

Мутобиқи моддаи 61 Конститутсияи Ҷумҳурии Тоҷикистон Маҷлиси миллии Маҷлиси Олии Ҷумҳурии Тоҷикистон **қарор мекунад:**

Қонуни конститутсионии Ҷумҳурии Тоҷикистон «Оид ба ворид намудани ­тағйиру иловаҳо ба Қонуни конститутсионии Ҷумҳурии Тоҷикистон «Дар бораи судҳои Ҷумҳурии Тоҷикистон» ҷонибдорӣ карда шавад.

**Раиси Маҷлиси миллии**

**Маҷлиси Олии Ҷумҳурии Тоҷикистон Рустами Эмомалӣ**

**ш. Душанбе, 5 ноябри соли 2024, №528**

Қарори Маҷлиси намояндагони Маҷлиси Олии Ҷумҳурии Тоҷикистон

**Дар бораи қабул кардани Қонуни конститутсионии Ҷумҳурии Тоҷикистон «Оид ба ворид намудани тағйиру иловаҳо ба Қонуни конститутсионии**

**Ҷумҳурии Тоҷикистон «Дар бораи судҳои Ҷумҳурии Тоҷикистон»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни конститутсионии Ҷумҳурии Тоҷикистон «Оид ба ворид намудани ­тағйиру иловаҳо ба Қонуни конститутсионии Ҷумҳурии Тоҷикистон «Дар бораи судҳои Ҷумҳурии Тоҷикистон» қабул карда шавад.

**Раиси Маҷлиси намояндагони**

**Маҷлиси Олии Ҷумҳурии Тоҷикистон М. Зокирзода**

**ш. Душанбе, 12 июни соли 2024, №1346**